એકવાર દૂર દેશના સત્સંગીઓ ગઢપુર દર્શને આવ્યા તે જ્યારે જવા તૈયાર થયા ત્યારે મહારાજે રતનજીને કહ્યુંકે ‘‘ગામની ભાગોળ સુધી વળાવવા જાઓ. ભાગોળ આવે ત્યારે ઉભા રહેજો.’’ સારુ મહારાજ કહીને રતનજી હરિભક્તો સાથે ચાલ્યાને ભાગોળે આવી છેલ્લે સૌને જય સ્વામિનારાયણ કહ્યા. હરિભક્તો ચાલતા થયા અને રતનજી ત્યાં જ ઉભા રહ્યા અને માળા ફેરવવા લાગ્યા. શાંજ પડી ગઈ છતાં ત્યાંથી ખસ્યા નહિ. સાંજની સભામાં જ્યારે મહારાજે પૂછ્યુંકે ‘‘રતનજી કેમ દેખાતા નથી! ત્યારે બીજા પાર્ષદો કહે એ હરિભક્તોને વળાવવા ગયા પછી આવ્યા જ નથી. ત્યારબાદ શ્રીહરિની આજ્ઞાથી બે પાર્ષદો તપાસ કરવા ગયા તો ભાગોળે ઉભા ઉભા માળા ફેરવતા જોયા એટલે બોલાવી લાવ્યા.